CELEX: 62019CA0608
Language: et
Date: 2020-10-28 00:00:00
Title: Kohtuasi C-608/19: Euroopa Kohtu (kaheksas koda) 28. oktoobri 2020. aasta otsus (Consiglio di Stato eelotsusetaotlus – Itaalia) – Istituto nazionale per l’assicurazione contro gli infortuni sul lavoro (INAIL) versus Zennaro Giuseppe Legnami Sas di Zennaro Mauro & C. (Eelotsusetaotlus – Riigiabi – Määrus (EL) nr 1407/2013 – Artikkel 3 – Vähese tähtsusega abi – Artikkel 6 – Järelevalve – Ettevõtjad, kes ületavad vähese tähtsusega abi ülemmäära kumuleerumise tõttu varem saadud abiga – Võimalus valida varem antud abi vähendamise või sellest loobumise vahel, et pidada kinni vähese tähtsusega abi ülemmäärast)

14.12.2020   
            
            
               ET
            
            
               Euroopa Liidu Teataja
            
            
               C 433/14
            
         
      Euroopa Kohtu (kaheksas koda) 28. oktoobri 2020. aasta otsus (Consiglio di Stato eelotsusetaotlus – Itaalia) – Istituto nazionale per l’assicurazione contro gli infortuni sul lavoro (INAIL) versus Zennaro Giuseppe Legnami Sas di Zennaro Mauro & C.
      (Kohtuasi C-608/19) (1)
      
      (Eelotsusetaotlus - Riigiabi - Määrus (EL) nr 1407/2013 - Artikkel 3 - Vähese tähtsusega abi - Artikkel 6 - Järelevalve - Ettevõtjad, kes ületavad vähese tähtsusega abi ülemmäära kumuleerumise tõttu varem saadud abiga - Võimalus valida varem antud abi vähendamise või sellest loobumise vahel, et pidada kinni vähese tähtsusega abi ülemmäärast)
      (2020/C 433/15)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Kaebaja: Istituto nazionale per l’assicurazione contro gli infortuni sul lavoro (INAIL)
      
         Vastustaja: Zennaro Giuseppe Legnami Sas di Zennaro Mauro & C.
      
         Resolutsioon
      
      
                  1.
               
               
                  Komisjoni 18. detsembri 2013. aasta määruse (EL) nr 1407/2013 Euroopa Liidu toimimise lepingu artiklite 107 ja 108 kohaldamise kohta vähese tähtsusega abi suhtes artikleid 3 ja 6 tuleb tõlgendada nii, et ettevõtja, kelle asukohaliikmesriik kavatseb anda talle vähese tähtsusega abi, mis varasema abi olemasolu tõttu suurendaks sellele ettevõtjale antud abi kogusummat kolme eelarveaasta pikkuse ajavahemiku jooksul üle 200 000 euro suuruse ülemmäära, mis on ette nähtud määruse nr 1407/2013 artikli 3 lõikes 2, võib kuni selle abi andmiseni valida nõutud rahastamise vähendamise või juba saadud varasematest toetustest täieliku või osalise loobumise, et mitte ületada seda ülemmäära.
               
            
                  2.
               
               
                  Määruse nr 1407/2013 artikleid 3 ja 6 tuleb tõlgendada nii, et liikmesriikidel ei ole kohustust lubada abi taotlevatel ettevõtjatel oma abitaotlust muuta enne abi andmist, et mitte ületada kolme eelarveaasta pikkuse ajavahemiku jooksul 200 000 euro suurust ülemmäära, mis on ette nähtud määruse nr 1407/2013 artikli 3 lõikes 2. Eelotsusetaotluse esitanud kohtu ülesanne on hinnata õiguslikke tagajärgi, mis kaasnevad sellega, et ettevõtjatel ei ole õigust selliseid muudatusi teha, kusjuures tuleb täpsustada, et neid saab teha üksnes enne vähese tähtsusega abi andmise kuupäeva.
               
            
         (1)  ELT C 357, 21.10.2019.